**Zápisnica zo zasadnutia Redakčnej rady magazínu mestskej časti Bratislava – Lamač**

**22.7.2021**

**Prítomní členovia redakčnej rady:** Slavomíra Šubrtová a Marína Gorghetto (zodpovedná redaktorka)

**Neprítomní členovia redakčnej rady:** Michal Oláh, Veronika Hagovská, Matúš Harmaňoš, Stanislav Babic, Radoslav Olekšák, Pavol Čech, Petronela Klačanská

1. **Zhodnotenie letného dvojčísla**

S. Šubrtová mala výhrady k titulku na titulnej strane „Detské ihrisko spĺňa najvyššie štandardy“. V podstate išlo o výmenu povrchu a tri nové prvky. Stačí ihrisko porovnať s devínskym na Istrijskej ulici alebo s ihriskom pred Bory Mall a je vidieť markantný rozdiel, čiže o najvyšších nárokoch detí a rodičov sa nedá hovoriť.

Pekné fototémy na strane 6 a 8 (otvorenie škôlky a Rozálka) sú nešťastne zalomené. Príliš veľa fotiek, je to preplácané. Inak je číslo veľmi dobre tematicky vyskladané, zaujímavé témy aj rozhovory. Škoda, že sme sa opäť nedozvedeli, prečo stále nie je hotová fasáda kina.

S. Šubrtovej chýbal v magazíne program malých hodov, ľudia nevedeli, kedy budú súťaže ani otvorenie výstavy či omša.

1. **Návrh tém nasledujúcich vydaní magazínu**

M. Gorghetto informovala o pripravovaných témach do septembrového vydania: nadstavba školy (úspešná výzva), príhovor vicestarostka P. Klačanská, 3. Etapa námestia plus fasáda kina, revitalizácia Vrančovičovej, výsledky participatívneho rozpočtu (foto žiadateľov a projektov), Malé hody (výstava), Eko strana - osadenie tabule na Kačíne o vtákoch a elektrodpad, prevádzky: Vitaland a Púpava, história (pamätník/Palkovič), program hodov, rozhovor s Pohaničovou, epilóg o J. Hnilickom, letné čítanie, kino, fotostrana – prehliadka nemocnice na Boroch.

1. **Uzávierka**

Redakčná uzávierka bude 20.8.2021 a tlač 23.8. 2021.

Zápisnicu vyhotovila dňa 22.7.2021 Slavomíra Šubrtová

Podpis: